**INFORMARE**

**(aparținător/reprezentant legal)**

Sanatoriul de Pneumoftiziologie GEOAGIU, cu sediul în oraș Geoagiu, str. Sanatoriului, nr. 8, jud. Hunedoara, CUI 5069258, e-mail info@sanatoriulgeoagiu.ro.

Responsabil cu protecția datelor cu caracter personal Stanciu Valentin prin SC ELEN&AVS CONSULTANȚĂ SRL, e-mail elen75avs@gmail.com.

În conformitate cu dispozițiile art. 13 și 14 ale Regulamentului (UE) 2016/679 al Parlamentului European şi al Consiliului din 27 aprilie 2016 *privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE* (Regulamentul general privind protecţia datelor), Sanatoriul de Pneumoftiziologie Geoagiu are obligaţia de a prelucra în condiţii de siguranţă si numai pentru scopurile specificate mai jos, datele dumneavoastră personale.

Sanatoriul de Pneumoftiziologie Geoagiu prin intermediul punctelor de acces, secțiilor și, compartimentelor prelucrează datele dumneavoastră cu caracter personal, colectate direct de la dumneavoastră sau indirect, prin mijloace automatizate/manual, după cum urmează: *Numele și prenumele, Domiciliul/reședința, CNP, Serie si nr. CI, Gradul de rudenie, Date de contact (telefon), Număr de înmatriculare auto, Imaginea și Semnătura olografă.*

**Scopurile** prelucrării datelor derivă din îndeplinirea tuturor obligațiilor legale, administrative, organizaționale și fiscale ce ne revin, și constau în: *Persoană de contact (informare stare pacient), Program de vizită, Acces în unitatea sanitară, Predare pacient decedat, Scutire autopsie, Supravegherea video a perimetrului și a locației.*

**Temeiul juridic** al prelucrării datelor dvs. cu caracter personal îl reprezintă:

* Art. 6 al. (1) litera c din Regulament – *obligație legală*, respectarea formei legale a documentelor specifice ce îi revin operatorului, în baza legislației din domeniul sănătății (Ordinul nr. 1284/2012 privind reglementarea programului de vizite al aparţinătorilor pacienţilor internaţi în unităţile sanitare, Ordinul nr. 1365/2008 privind organizarea serviciului de pază şi a regimului de acces în unităţile sanitare publice cu paturi din reţeaua Ministerului Sănătăţii Publice);
* Art. 6 alin. 1 lit. c din Regulament - *obligație legală* (în cazul imaginii, reglementată de legislația în materie, respectiv Legea nr. 333/2003 republicată, privind paza obiectivelor, bunurilor, valorilor și protecția persoanelor);
* Art. 6 al. (1) litera f din Regulament - interesul legitim urmărit de operator în cazul datelor de contact pentru a putea relaționa cu dumneavoastră cu privire la starea pacientului.

Vă informăm că destinatarii datelor dvs. cu caracter personal sunt angajații subscrisei, instituții/autorității centrale și locale pentru unul sau mai multe scopuri specifice, instanțele de judecată în vederea formulării de acțiuni și reprezentării în instanță, precum și instituțiile statului cu drept de control. Dezvăluirea datelor către terți se face conform prevederilor legale pentru categoriile de destinatari precizați anterior.

Datele vor fi stocate în conformitate cu legislația în vigoare, atât timp cât avem obligația legală de a păstra documentele în arhiva instituției, conform Nomenclatorului arhivistic nr. 3905/2018.

Vă informăm că aveți dreptul de a solicita accesul la datele dvs. personale, rectificarea sau ștergerea acestora, restricționarea sau opoziția prelucrării, precum și dreptul de a nu face obiectul unei decizii pe baza unei prelucrări automate, conform legii, precum și dreptul de a face plângere la autoritatea de supraveghere, când considerați că drepturile dvs. au fost nerespectate.

În cazul în care refuzați punerea la dispoziție a datelor personale menționate, invocați dreptul la ștergere sau opoziția prelucrării pe timpul spitalizării pacientului sau cu ocazia interacțiunii cu spitalul, vă informăm că nu mai este posibilă comunicarea cu dumneavoastră.

Vă informăm că la nivelul subscrisei datele personale nu fac obiectul unui proces decizional automat, incluzând crearea de profiluri.

Pentru orice detalii suplimentare referitoare la prelucrarea datelor personale poate fi adresată o cerere scrisa la sediul instituției.